text: حکومت ایتھانول کی آمیزش والے پیٹرول(ای بی پی) پروگرام کو نافذ کرتی رہی ہے۔ اس کے تحت تیل مارکیٹنگ کمپنیوں(او ایم سی) کے ذریعے زیادہ سے زیادہ 10 فیصد ایتھانول کی آمیزش والے پیٹرول کی فروخت کی جاتی ہے۔ یکم اپریل 2019ء کی تاریخ سے مرکزکے زیر انتظام علاقے انڈمان و نکوبار اور لکشدیپ کو چھوڑ کر پورے ملک میں اس پروگرام کی توسیع کی گئی ہے، تاکہ متبادل اور ماحولیات کے موافق ایندھن کو فروغ حاصل ہوسکے۔ اس عمل سے توانائی سے متعلق ضرورتوں کیلئے درآمدات پر انحصار میں کمی آئے گی اور زرعی شعبے کو طاقت حاصل ہوگی۔